joelniklaus/EU_Wikipedias huggingface dataset:
Πολιορκία της Βαρνάκοβας

Η Πολιορκία της Βαρνάκοβας του 1826 ήταν ένα από τα πολεμικά επεισόδια της Επανάστασης του 1821.

Η εξέλιξη της πολιορκίας
Μετά την Έξοδο του Μεσολογγίου, τον Απρίλιο του 1826, ο Γεώργιος Καραϊσκάκης, αν και ασθενής, προέβαλλε αντίσταση όσο μπορούσε στην περιοχή, στέλνοντας αποσπάσματα επαναστατών σε επίκαιρες θέσεις εναντίον του περάσματος του Κιουταχή. Έτσι, απέστειλε και 150 επίλεκτους άνδρες, με αρχηγούς τους οπλιτάρχες  Ιωάννη Φραγκίστα, Τριαντάφυλλο (Αποκουρίτη) και Καστανιώτη, στην Μονή Παναγίας Βαρνάκοβας. Σε απάντηση, ο Κιουταχής έστειλε τον περιώνυμο Μουστάμπεη και τον Κεχαγιάμπεη με πολλούς Τουρκαλβανούς (αναφέρεται δύναμη 4.000 ανδρών). Στόχος των Τούρκων ήταν να καταλάβουν τη Μονή (όπου είχαν καταφύγει και Έλληνες μετά την Έξοδο του Μεσολογγίου) και να εγκαταστήσουν φρουρά.

Η πολιορκία άρχισε τα χαράματα της 20ής Μαΐου 1826, αλλά οι αλλεπάλληλες προσπάθειες των επιτιθέμενων, καθ' όλη τη διάρκεια της ημέρας, να καταλάβουν τη Μονή, απέτυχαν με μεγάλες απώλειες σε νεκρούς και τραυματίες. Τη νύχτα αποπειράθηκαν νέα έφοδο, προσπαθώντας να εισβάλλουν στο Μοναστήρι με την κάλυψη του σκοταδιού, οι Έλληνες όμως τους απέκρουσαν, καθώς είχαν μείνει άγρυπνοι, φυλώντας φρουρά με αναμμένους ξύλινους πυρσούς και με τις φουστανέλες βουτηγμένες σε λάδι για να φωτίζεται ολόκληρος ο περίβολος της Μονής. Ο ηγούμενος της Βαρνάκοβας, Κοσμάς Θεοχάρης, καθώς και οι ιερομόναχοι Παρθένιος, Ανατόλιος, Ιωακείμ, Κυπριανός και Καλλίστρατος, τελούσαν παρακλήσεις υπό τους ήχους της καμπάνας και των σημάντρων του ναού, ενώ την ώρα της μάχης αρπάζοντας τα όπλα έτρεχαν στους προμαχώνες του περιβόλου, όπου οι εχθροί απειλούσαν περισσότερο.

Η πολιορκία κράτησε ημέρες, ωστόσο οι Τούρκοι αδυνατούσαν να καταλάβουν το μοναστήρι. Ύστερα από επανειλημμένες προσπάθειες εκπόρθησης των οχυρώσεών του χωρίς επιτυχία, αποφάσισαν μυστικά να σκάψουν υπόγεια, κάτω από τη μονή, με σκοπό να την ανατινάξουν. Το μυστικό τους προδόθηκε, όμως, στους μοναχούς από έναν Αλβανό και στις 26 Μαΐου οι πολιορκημένοι, κατόπιν συμβουλίου,  αποφάσισαν έξοδο και έτσι εξόρμησαν τα μεσάνυχτα με το σπαθί στο χέρι. Σκοτώθηκαν τρεις, δύο μοναχοί και ένας λαϊκός, ενώ τραυματίστηκαν επτά, μεταξύ των οποίων και ο οπλιτάρχης Φραγκίστας στο κεφάλι.

Οι Τούρκοι κατόπιν τοποθέτησαν δυναμίτη στις υπόγειες στοές και ανατίναξαν το μοναστήρι, το οποίο όμως ανοικοδομήθηκε μετά από 5 χρόνια, το 1831, από τον Ιωάννη Καποδίστρια, ο οποίος θεωρείται δεύτερος κτήτωρ της Μονής.

Παραπομπές

Πηγές

Μάχες της Ελληνικής Επανάστασης του 1821
Μάχες ελληνικού στρατού
Μάχες οθωμανικού στρατού
Πολιορκίες
Ιστορία της Φωκίδας
VTB Λίγκα

Η VTB Λίγκα (αγγλικά: VTB United League, ρωσικά: Единая Лига ВТБ) είναι διεθνής διοργάνωση καλαθοσφαίρισης που ιδρύθηκε το 2008. Συμμετέχουν ομάδες της βορειοανατολικής Ευρώπης και σκοπός της δημιουργίας της ήταν να δημιουργηθεί ένα ανταγωνιστικό πρωτάθλημα με τις ισχυρότερες ομάδες κρατών, της βόρειας και ανατολικής Ευρώπης. Χορηγός της διοργάνωσης είναι η VTB Bank, η οποία συμπεριλαμβάνεται στην επίσημη επωνυμία της διοργάνωσης.

Συμμετείχαν αρχικά ομάδες από τη Ρωσία, την Ουκρανία, τη Λιθουανία, τη Λετονία και την Εσθονία. Από τη σεζόν 2010-11 προστέθηκαν ομάδες από τη Φινλανδία την Πολωνία και τη Λευκορωσία ενώ από τη σεζόν 2011-12 προστέθηκαν και ομάδες από την Τσεχία και το Καζακστάν. Σε μεγάλο βαθμό η λίγκα έχει οδηγήσει στην ανασύσταση του πρωταθλήματος της Σοβιετικής Ένωσης. Σήμερα, συμμετέχουν ομάδες μόνο από τη Ρωσία (10), την Λευκορωσία (1) και το Καζακστάν (1).

Τη σεζόν 2019-20, το πρωτάθλημα ακυρώθηκε και δεν υπήρξε πρωταθλητής, λόγω της πανδημίας του κορονοϊού.

Η VTB Λίγκα είναι μέλος της ULEB. Οι ομάδες που συμμετέχουν στην VTB Λίγκα, συμμετέχουν τόσο στις ευρωπαϊκές διοργανώσεις, όσο και στα εθνικά τους πρωταθλήματα, με εξαίρεση το ρωσικό πρωτάθλημα το οποίο συγχωνεύθηκε πλήρως στη συγκεκριμένη διοργάνωση.

Πρωταθλητές

Κάτοχοι τίτλου
 2008–09:  ΤΣΣΚΑ Μόσχας
 2009–10:  ΤΣΣΚΑ Μόσχας
 2010–11:  Χίμκι
 2011–12:  ΤΣΣΚΑ Μόσχας
 2012–13:  ΤΣΣΚΑ Μόσχας
 2013–14:  ΤΣΣΚΑ Μόσχας
 2014–15:  ΤΣΣΚΑ Μόσχας
 2015–16:  ΤΣΣΚΑ Μόσχας
 2016–17:  ΤΣΣΚΑ Μόσχας
 2017–18:  ΤΣΣΚΑ Μόσχας
 2018–19:  ΤΣΣΚΑ Μόσχας
 2019-20: Δεν υπάρχει πρωταθλητής
 2020–21:  ΤΣΣΚΑ Μόσχας
 2021-22:  Ζενίτ Αγίας Πετρούπολης

Σύνολο τίτλων

Λογότυπο 
Το λογότυπο του πρωταθλήματος έχει εξελιχθεί με την πάροδο του χρόνου. Το 2017 παρουσιάστηκε ένα νέο λογότυπο, στο οποίο προστέθηκε το τρόπαιο της διοργάνωσης. Αναπόσπαστο στοιχείο του λογότυπου, αποτελεί ο κεντρικός χορηγός του πρωταθλήματος, η «VTB Bank».

Δείτε επίσης
Αδριατική Λίγκα
Βαλκανική Λίγκα
Βαλτική Λίγκα

Παραπομπές

Εξωτερικοί σύνδεσμοι 
 

Διεθνείς διασυλλογικές διοργανώσεις καλαθοσφαίρισης
Διοργανώσεις καλαθοσφαίρισης στην Ευρώπη
Διοργανώσεις καλαθοσφαίρισης ανδρών
VTB Λίγκα
Πολυεθνικά επαγγελματικά αθλητικά πρωταθλήματα
Αδριατική Λίγκα

Η Αδριατική Λίγκα (αγγλικά: Adriatic Basketball Association, Liga ABA, παλαιότερα NLB Liga ABA) είναι διεθνής διοργάνωση καλαθοσφαίρισης που ιδρύθηκε το 2001. Διεξάγεται με τη συμμετοχή των κορυφαίων ομάδων από τη Σερβία, την Κροατία, τη Σλοβενία, τη Βοσνία-Ερζεγοβίνη, το Μαυροβούνιο, ενώ για δύο σεζόν συμμετείχε και το Ισραήλ. Σε μεγάλο βαθμό αποτελεί αναβίωση του Γιουγκοσλαβικού πρωταθλήματος.

Οι ομάδες που συμμετέχουν στην Αδριατική Λίγκα συμμετέχουν στα εθνικά τους πρωταθλήματα μόνο στην φάση των Πλέι-Οφ. Εξαίρεση αποτέλεσε η Μακάμπι Τελ Αβίβ, που συμμετείχε και στην κανονική περίοδο του πρωταθλήματος του Ισραήλ. Οι ομάδες της διοργάνωσης συμμετέχουν κανονικά στις ευρωπαϊκές διοργανώσεις.

Τίτλοι
 2002:  Ολίμπια
 2003:  Ζαντάρ
 2004:  Ζελέζνικ
 2005:  Χέμοφαρμ
 2006:  Ζελέζνικ
 2007:  Παρτιζάν
 2008:  Παρτιζάν
 2009:  Παρτιζάν
 2010:  Παρτιζάν
 2011:  Παρτιζάν
 2012:  Μακάμπι Τελ Αβίβ
 2013:  Παρτιζάν
 2014:  Τσιμπόνα
 2015:  Ερυθρός Αστέρας
 2016:  Ερυθρός Αστέρας
 2017:  Ερυθρός Αστέρας
 2018:  Μπούντουτσνοστ
2019:  Ερυθρός Αστέρας
2020: Ακυρώθηκε λόγω της πανδημίας του κορωνοϊού 
2021:  Ερυθρός Αστέρας
2022:  Ερυθρός Αστέρας

Λογότυπο 
Το λογότυπο της ABA έχει εξελιχθεί με το πέρασμα του χρόνου.

Δείτε επίσης
VTB Λίγκα
Βαλκανική Λίγκα
Βαλτική Λίγκα

Παραπομπές

Εξωτερικοί σύνδεσμοι
Επίσημη ιστοσελίδα

Διεθνείς διασυλλογικές διοργανώσεις καλαθοσφαίρισης
Διοργανώσεις καλαθοσφαίρισης στην Ευρώπη
Διοργανώσεις καλαθοσφαίρισης ανδρών
Καλαθοσφαίριση στη Σερβία
Καλαθοσφαίριση στην Κροατία
Καλαθοσφαίριση στη Σλοβενία
Καλαθοσφαίριση στη Βοσνία και Ερζεγοβίνη
Καλαθοσφαίριση στο Μαυροβούνιο
Καλαθοσφαίριση στο Ισραήλ
Αδριατική Θάλασσα
Πολυεθνικά επαγγελματικά αθλητικά πρωταθλήματα
Γεώργιος Βιτάλης (μουσικός)

Ο Γεώργιος Βιτάλης (Αθήνα, 1895 - 1959) ήταν Έλληνας συνθέτης και διευθυντής ορχήστρας.

Βιογραφία 
Σπούδασε μουσική στο Κάιρο, όπου ο πατέρας του ήταν διευθυντής της φιλαρμονικής μπάντας. Όταν σε ηλικία 18 ετών επέστρεψε στην Ελλάδα, συνέχισε τις μουσικές σπουδές του, ενώ από το 1923 μέχρι το 1931 εργάστηκε ως αρχιμουσικός στην  Ελληνική Οπερέτα του Ιωάννη Παπαϊωάννου και μετά τον θάνατο του οποίου στις θεατρικές επιχειρήσεις του Μακέδου. Παράλληλα, εργάστηκε ως διευθυντής ορχήστρας των δισκογραφικών εταιριών Pathe, Odeon, Parlophon, Columbia και His Masters Voice  και από το 1938 διεύθυνε την ορχήστρα του αρτισύστατου Ραδιοφωνικού Σταθμού Αθηνών. 

Το 1945 μετανάστευσε στις ΗΠΑ και εγκαταστάθηκε στη Νέα Υόρκη όπου και εργάστηκε στην εταιρία Standard Phones. Έλαβε το χρυσό μετάλλιο σε διαγωνισμό σύνθεσης της ραδιοφωνικήε εταιρίας Whom. Πέθανε στην Αθήνα από καρκίνο, το 1959, λίγο μετά τον επαναπατρισμό του. 

΄Έργα του: η όπερα "Γκόλφω", τα συμφωνικά έργα "Ελληνική φαντασία", "Εξωτικές νύχτες", "Ινδιάνικος χορός", οι οπερέτες "τζιτζίκι", σε λιμπρέτο του Τ. Μωραϊτίνη, "Οι θεατρίνες", σε λιμπρέτο του Ιω. Πρινέα, 'καφενεδάκι" και "Κάρμεν", σε λιμπρρέτο των Σ. Πετρά και Κ. Κιούση. 

Εκτός από τις σοβαρές δημιουργίες του, συνέθεσε και ελαφρά μουσική. Δικές του είναι οι μελωδίες των τραγουδιών "Παλιά Στρατώνα", σε στίχους του Π. Κυριακού, "Η Σμυρνιά" ή "Σμυρνιά και Παλαιολλαδίτης", και "Στο 'πα και στο ξαναλέω", σε στίχους του Δ. Γιαννουκάκη, "Παλιά ταβέρνα", σε στίχους του Αλ. Λιδωρίκη κσι Σπ. Μελά, "Έλα κακιά κοπέλα' σε στίχους Ιω. Πρινέα, 'Μέσ΄στην ακρογιαλιά" και "Παλιά καντάδα", σε στίχους του Μ. Μάτσα, "Ο υπομονητικός" και "Πες αλεύρι", σε στίχους Κυρ. Μαυρέα, "Πάμε σαν άλλοτε" σε συνεργασία με τον Κ. Γιαννίδη και στίχους των Χ. Γιανναικόπουλου-Αλ. Σακελλάριου, "Απόψε Αλλάχ", σε στίχους του ίμη Τραϊφόρου, "Θα 'ρθω μια νύχτα με φεγγάρι", σε συνεργασία και πάλι με τον Κ. Γιαννίδη και στίχους των Γ. Ασημακόπουλου-Κ. Ρηγόπουλου, "Μίκι Μάους" και "Ο κόσμος τι μας μέλει", με στίχους δικούς του, "Μην αγαπήσεις", "Αγάπης λόγια μην πιστέψεις", "Αγάπη νιώθω", "το Ελενάκι", "Τζιτάνα", "Αιώνιο κρασί", "Πέμπτη πρωινή", "σε μια βαρκούλα μεθυσμένη", Γύρε λιγάκι, γύρε", "Το σταμνί", Μην αγαπήσεις", "Σαν τη θάλασσα η γυναίκα", "Το ταγκό της Αθήνας" και άλλα.Έγραψε ακόμα μουσική για τις κινηματογραφικές ταινίες 'Το δρομάκι του Παραδείσου" (1943), και 'διπλή θυσία" 1948).

Έλληνες μουσικοί
Έλληνες διευθυντές ορχήστρας
Έλληνες συνθέτες
Τζανκγιάρντ Ντογκ

Ο Σιλβέστερ Ρίτερ (Sylvester Ritter, 13 Δεκεμβρίου 1952 - 1 Ιουνίου 1998) ήταν Αμερικανός επαγγελματίας παλαιστής και παίκτης του ράγκμπι.

Πρώτα χρόνια 
Ο Ρίτερ σπούδασε πολιτικές επιστήμες και αργότερα ασχολήθηκε επαγγελματικά με το ράγκμπι, όμως τραυματίστηκε και τερμάτισε τη καριέρα του.

Καριέρα στη πάλη
Έγινε γνωστός ως Junkyard Dog (Τζανκγιάρντ Ντογκ), όσο ήταν στα Mid-South Wrestling και World Wrestling Federation. Συνήθιζε να μπαίνει στο ρινγκ φορώντας κολάρο σκύλου, απο το οποίο κρεμόντουσαν πολλές αλυσίδες. Ο Τζανκγιάρντ Ντογκ θεωρείται ως ένας απο τους πιο χαρισματικούς παλαιστές και χαρακτηριστικό στοιχείο του, ήταν το να σηκώνει βαρύτερους παλαιστές, όπως οι Ουάν Μαν Γκανγκ, Καμάλα και Κινγκ Κονγκ Μπάντι.

Ο Τζανκγιάρντ Ντογκ είχε κόντρες με τους Τεντ Ντιμπιάσι, Τζιμ Ντάγκαν, Πολ Όρνντορφ, Οι άγριοι Σαμόανς,  Ρόντι Πάιπερ, Τέρι Φανκ, Γκρεγκ Βάλενταϊν και Ρικ Φλερ.

Αναγνώριση
Το 2004, το WWE τίμησε τον Τζανκγιάρντ Ντογκ, εισάγοντας τον στο WWE Hall of Fame.

Πηγές
https://web.archive.org/web/20120621094747/http://www.onlineworldofwrestling.com/profiles/j/junk-yard-dog.html
http://deadspin.com/5542721/dead-wrestler-of-the-week-junkyard-dog

Επαγγελματίες Παλαιστές
Βόρεια Αρούμπα

Η Βόρεια περιφέρεια (Noord) ή Νόορντ ή Τάνκι Λέντερτ' είναι μια περιφέρεια της Αρούμπα. Έχει έκταση 34,62 τ.χλμ. και πληθυσμό 21.495 κατοίκων με πυκνότητα 620,9 κατοίκων ανά τ.χλμ. Πρωτεύουσα είναι η Νόορντ.



Έκταση 
Η Νόορντ έχει έκταση 34,62 τ.χλμ. Κατατάσσεται δεύτερη μεγαλύτερη μετά το Σάντα Κρουζ.

Πληθυσμός

Δείτε επίσης 
 Περιφέρειες της Αρούμπα

Περιφέρειες της Αρούμπα
Τζέσε Βεντούρα

Ο Τζέιμς Τζορτζ Τζάνος (γεννημένος στις 15 Ιουλίου, 1951), περισσότερο γνωστός ως Τζέσε Βεντούρα, είναι ένας Αμερικανός πολιτικός, ηθοποιός, συγγραφέας και βετεράνος πρώην επαγγελματίας παλαιστής.

Προσωπική ζωή 
Ο Βεντούρα υπηρέτησε στο ναυτικό της Αμερικής, στην διάρκεια του πολέμου στο Βιετνάμ. Το 1975, παντρεύτηκε την γυναίκα του Τέρι. Έχει έναν γιο, τον Τάιλερ, που είναι παραγωγός ταινιών και τηλεόρασης, και έχει και μια κόρη, την Τζέιντ. Ο Βεντούρα είναι άθεος, ενώ κάποτε ήταν Χριστιανός. Η οικογένεια, μετακινείται μεταξύ του Κάμπο Σαν Λούκας στο Μεξικό και του Ντέλγουντ στη Μινεσότα των Η.Π.Α..

Καριέρα

Επαγγελματική πάλη 
Είχε μια πορεία στην επαγγελματική πάλη, 11 ετών, μεταξύ 1975 και 1986, τότε ήταν μάλιστα που χρησιμοποίησε για πρώτη φορά το ψευδώνυμο Τζέσε Βεντούρα. Το περισσότερο χρόνο, τον πέρασε στο WWE, ως παλαιστής, αλλά και ως σχολιαστής. Ενώ το 2004 τιμήθηκε για την προσφορά του με την εισαγωγή στο WWE Hall of Fame. Κατέκτησε συνολικά 12 τίτλους.

Ηθοποιία 
Ταυτόχρονα, αλλά και μετά την απόσυρσή του από την πάλη, ασχολήθηκε επιτυχημένα με την υποκριτική και έπαιξε σε σημαντικές ταινίες όπως το Πρέντατορ (Predator) το 1987. Έχει εμφανιστεί σε παραπάνω από δεκαπέντε ταινίες.

Πολιτική 
Η πρώτη ενασχόλησή του με την πολιτική έγινε το 1991 όταν και εκλέχθηκε δήμαρχος στο Μπρούκλιν Παρκ στη Μινεσότα, έως το 1995. Ήταν ο 38ος Κυβερνήτης της Μινεσότα την περίοδο 1999 - 2003.

Άλλες ασχολίες 
Εκτός όλων των άλλων ασχολιών του, έχει γράψει πολλά βιβλία με θέμα την πολιτική, ενώ έχει παρουσιάσει αρκετές εκπομπές στην τηλεόραση. Επίσης από το 2003 και έπειτα έγινε ερευνητής επισκεπτών στο πανεπιστήμιο του Χάρβαρντ.

Πηγές 
 WWE Hall of Fame Προφίλ

Επαγγελματίες Παλαιστές
Κυβερνήτες της Μινεσότα
Αμερικανοί τηλεπαρουσιαστές
Αμερικανοί άθεοι
Αμερικανοί σκεπτικιστές
Υποστηρικτές της θεωρίας 9/11
Πιτ Ρόουζ

Ο Πίτερ Έντουαρντ Ρόουζ (Pete Rose, 14 Απριλίου 1941 - ...), γνωστός με το ψευδώνυμο "Τσάρλι Χαστλ", είναι Αμερικανός πρώην παίκτης μπέιζμπολ και προπονητής του αθλήματος. Επίσης, ασχολήθηκε και με την επαγγελματική πάλη.

Μπείζμπολ
Ο Ρόουζ ήταν παίκτης του μπέιζμπολ από το 1963 ως το 1986, ενώ από το 1984 έως και το 1989 ασχολήθηκε και με την προπονητική. Είναι ένας από τους κορυφαίους του αθλήματος όλων των εποχών με πολλά ρεκόρ. Το 1991, εισήχθη στο Hall of Fame του αθλήματος από την ομοσπονδία.

WWE
Την περίοδο 1998 - 2000, ο Ρόουζ έκανε εμφανίσεις στο World Wrestling Entertainment και στο ετήσιο Pay Per View WrestleMania.  Το 2004 εισήχθη στο τιμητικό WWE Hall of Fame.

Κόντρα με τον Κέιν
Εμφανίστηκε το 1998 σαν επίτιμος εκφωνητής αγώνα Κέιν εναντίον Αντερτέικερ. Αφού σε εκείνο το ματς δέχτηκε επίθεση από τον πρώτο, ξεκίνησε μια αντιπαλότητα, που οδηγήθηκε σε αγώνα στις επόμενης χρονιάς, 1999, του ίδιου σόου. Δίχως επιτυχία στο να πάρει εκδίκηση, το 2000 προσπάθησε ξανά να τα βάλει με τον Κέιν, αλλά για άλλη μια φορά δεν τα κατάφερε. Εμφανίστηκε επίσης σε διαφημίσεις έως και το 2002. Επέστρεψε το 2010, ως επίτιμος καλεσμένος στο τηλεοπτικό πρόγραμμα WWE Raw SuperShow, όπου δέχτηκε επίσης, επίθεση από τον Κέιν.

Πηγές
 Προφίλ στο WWE.com
 Επίσημη ιστοσελίδα

Επαγγελματίες Παλαιστές
Αμερικανοί αθλητές του μπέιζμπολ
Χαμένα ίχνη

Τα χαμένα ίχνη (γερμ. Verwehte Spuren) είναι θρίλερ του γερμανικού κινηματογράφου του 1938 σε σκηνοθεσία Φάιτ Χάρλαν, σενάριο Τέα φον Χάρμπου και με πρωταγωνίστρια την Κριστίνα Ζέντερμπάουμ.

Πλοκή
Παρίσι την περίοδο της Παγκόσμιας έκθεσης του 1867: Η 18χρονη Σεραφίν Λόρενς φτάνει με τη μητέρα της Μαντλίν στην πόλη. Η Μαντλίν είχε γεννηθεί στο Παρίσι, παντρεύτηκε εκεί το σύζυγό της και πήγε στον Καναδά, όπου γεννήθηκε η Σεραφίν. Έρχεται ξανά στην πόλη μετά από 20 χρόνια. Οι δρόμοι είναι γεμάτοι κόσμο, ενώ σχεδόν δύο εκατομμύρια άνθρωποι έχουν έρθει στην πόλη με την ευκαιρία της έκθεσης. Η Μαντλίν αισθάνεται αδιάθετη και ο γιατρός Δρ Μορό βοηθά τις δύο γυναίκες να πάνε στο ξενοδοχείο τους. Εκεί αποδεικνύεται ότι η κράτηση της Μαντλίν δεν έφτασε ποτέ. ΤΟ ξενοδοχείο είναι πλήρες, αλλά η Μαντλίν τελικά βρίσκει ένα μονό δωμάτιο κοντά στη στέγη. Η Σεραφίν συνοδεύεται από τον Δρ Μορό σε ένα μικρότερο ξενοδοχείο. Οι δύο τους γυρίζουν στην πόλη την νύχτα και πηγαίνουν για χορό. Το επόμενο πρωί o Μορό καλείται για ακρόαση από τον αρχηγό της αστυνομίας του Παρισιού και από τον Κόμη Ντυβάλ, Πρόεδρο της Επιτροπής της Παγκόσμιας Έκθεσης. Η Μαντλίν είναι νεκρή, οι συνθήκες θανάτου της πρέπει να αποσιωπηθούν ώστε να αποτραπεί μαζική υστερία  των επισκεπτών, που θα προκαλούσε ίσως περισσότερους θανάτους. Όλοι οι παρόντες δεσμεύονται να μη μιλήσουν για αυτό.

Η Σεραφίν επιστρέφει το επόμενο πρωί στο ξενοδοχείο που έμενε η μητέρα της. Εκεί ουδείς φαίνεται να θυμάται την ίδια ή τη μητέρα της, το δωμάτιο της μητέρας της  φαίνεται να είναι υπό ανακαίνιση εδώ και καιρό και όλες οι βαλίτσες της Μαντλίν έχουν εξαφανιστεί. Μόνο ο ιδιοκτήτης του ξενοδοχείου Ντομπιέρ κάνει ένα μικρό λάθος, καθώς φαίνεται να γνωρίζει το όνομα του ξενοδοχείου της Σεραφίν, παρότι εκείνη δεν το ανέφερε.

Η Σεραφίν πηγαίνει στον Δρ Μορό, αλλά ακόμα και αυτός ισχυρίζεται ότι δεν είδε τη μητέρα της. Παρόλο που η Σεραφίν απευθύνεται σε ανθρώπους με επίσημες θέσεις, όπως στην αστυνομία και το προξενείο, κανείς δεν μπορεί να τη βοηθήσει. Ακόμη η λίστα επιβατών του πλοίου με το οποίο η Σεραφίν ήρθε με τη Μαντλίν από τον Καναδά στη Γαλλία, δεν περιέχει το όνομά της Μαντλίν. Η Σεραφίν Απελπίζεται και πιστεύει ότι αρχίζει να τρελαίνεται. Επειδή ο Δρ Μορό, που τον θεωρούσε φίλο της, της αρνείται κάθε βοήθεια, εκείνη θέλει να τον ξεφορτωθεί και μιλά με έναν ξένο άντρα, ο οποίος την προστατεύει από τον Δρ Μορό και την παίρνει μαζί του.

Επίδραση
Το ίδιο έτος κυκλοφόρησε και Η Κυρία Εξαφανίζεται (The Lady Vanishes} του Χίτσκοκ με παρόμοιο θέμα.

Εξωτερικοί σύνδεσμοι 
 
 Παρουσίαση του έργου στο Filmportal.de

Γερμανικές ταινίες
Ταινίες του 1938
Ταινίες από Ναζιστική Γερμανία
Γερμανικές ασπρόμαυρες ταινίες
Γερμανόφωνες ταινίες
Γερμανικές δραματικές ταινίες
Γερμανικές ιστορικές ταινίες
Μάρκος Τερέντιος Βάρρων

Ο Μάρκος Τερέντιος Βάρρων (Marcus Terentius Varro, 116 π.Χ. - 27 π.Χ.) ήταν Ρωμαίος πολιτικός και συγγραφέας.

Σπούδασε στην Ρώμη και στην Αθήνα, έγινε πραίτορας και υποστήριξε τον Πομπήιο. Ο Καίσαρ τον συγχώρησε και τον διόρισε διευθυντή της δημόσιας βιβλιοθήκης της Ρώμης. Μετά τον θάνατο του Καίσαρα ο Βάρρων αφοσιώθηκε στην συγγραφή.

Έγραψε ένα τεράστιο αριθμό βιβλίων επί παντός επιστητού (78 έργα σε 620 τόμους). Γνωρίζουμε τους τίτλους πενήντα πέντε έργων του και σώζεται πλήρες το  Rerum rusticarum libri III (Περί αγροτικών πραγμάτων βιβλία τρία). Σώζονται επίσης πέντε βιβλία του έργου του De lingua latina libri XXV (Περί της λατινικής γλώσσης βιβλία 25).

Δείτε επίσης 
 Antiquitates rerum humanarum et divinarum

Παραπομπές

Ρωμαίοι πολιτικοί
Ρωμαίοι συγγραφείς
Ρωμαίοι πραίτορες
Πετρώνιος

Ο Γάιος Πετρώνιος (Gaius Petronius, 27 - 66 μ.Χ.), ο αποκαλούμενος arbiter elegantiae (διαιτητής της κομψότητος), ήταν αυλικός του Νέρωνα και θεωρείται ο συγγραφέας του Σατυρικού.

Βιογραφία 
Βασική πηγή των πληροφοριών για την ζωή του Πετρώνιου είναι ο Τάκιτος. Κατ’ αυτόν ο Πετρώνιος «κοιμόταν τη μέρα κι εργαζόταν ή διασκέδαζε τη νύχτα, και με την ακόλαστη ζωή του έγινε τόσο διάσημος όσο άλλοι με την ενεργητικότητά τους». Για λίγο διετέλεσε διοικητής της επαρχίας της Βιθυνίας και το 62 ή 63 μ.Χ. ύπατος.

Έγινε μέλος του στενού κύκλου του Νέρωνα και η γνώμη του για θέματα αισθητικής ήταν νόμος (εξ ου και η προσωνυμία arbiter elegantiae).
Αλλά η επιρροή του Πετρώνιου στον Νέρωνα προκάλεσε την εχθρότητα του διοικητή της αυτοκρατορικής φρουράς Τιγγελίνου, ο οποίος το 66 τον διέβαλε στον αυτοκράτορα ως ενεχόμενο σε συνωμοσία εναντίον του. 

Προκειμένου να μην υποστεί τις ταπεινώσεις και τους βασανισμούς που θα προηγούνταν της βέβαιης θανάτωσής του, ο Πετρώνιος έκοψε τις φλέβες του, τις τύλιξε προσωρινά με επιδέσμους και πέρασε τις τελευταίες του ώρες τρώγοντας, πίνοντας, ακούγοντας μουσική και συζητώντας για ποίηση. Συνέταξε επίσης την ώρα εκείνη ένα κατάλογο των σεξουαλικών διαστροφών του Νέρωνα κατονομάζοντας και τους συντρόφους του των οργίων. Τον έστειλε στον αυτοκράτορα και ξετύλιξε τους επιδέσμους.

Το Σατυρικόν 
Το Σατυρικόν ήταν γραμμένο σε δεκαέξι τουλάχιστον βιβλία από τα οποία σώζονται το 15ο και 16ο κι αυτά όχι ολόκληρα. Αντίθετα από ό,τι θα περίμενε κάποιος από ένα «διαιτητή της κομψότητος», και παρά την επίκληση του Επίκουρου που γίνεται σ’ αυτό, το έργο είναι ρεαλιστικό μέχρι χυδαιότητος, οι ήρωές του ελεεινοί παλιάνθρωποι και οι περιπέτειές τους αισχρές. Διατυπώθηκε η άποψη ότι, αν το έγραψε ο Πετρώνιος του Νέρωνα, ήταν μια αμείλικτη γελοιογραφία των ηθών της Ρώμης, και ειδικά των νεόπλουτων απελεύθερων, εκ μέρους ενός πατρικίου. Στα κομμάτια που έχουν σωθεί είναι ξεκάθαρη η κριτική του συγγραφέα απέναντι στις ρητορικές σχολές και στην μεγάλη λογοτεχνική παραγωγή της εποχής. Σύμφωνα με τον Michael Heseltine «ο Πετρώνιος έβαλε μια παύση στην λογοτεχνική εφευρετικότητα και παραγωγή, με το να εκφράσει μία άποψη για τους δημιουργούς των ποιημάτων, της πρόζας, των εικόνων, των φιλοσοφιών και των αγαλμάτων, που είχαν προηγηθεί αυτού και, ως εκ τούτου, επηρέασαν την άποψή του και την ερμηνεία του για τη σύγχρονη ζωή» 

Το 1969, ο Φεντερίκο Φελίνι μετέφερε το Σατυρικόν στη μεγάλη οθόνη. 

Το Σατυρικόν μετέφρασε στα Νέα Ελληνικά ο Μιχάλης Μερακλής («Κείμενα» 1970 και «Γνώση» 1981) και ο Άρης Αλεξάνδρου (1971 Νεφέλη 2009)

Λογοτεχνικές αναφορές 
Ο Πετρώνιος είναι ο ήρωας των ακόλουθων λογοτεχνικών έργων :
 Αλεξάνδρου Πούσκιν : Μια ιστορία της ρωμαϊκής ζωής (διήγημα, 1835)
 Henryk Sienkiewicz's (Χένρικ Σιενκιέβιτς) : Quo Vadis (μυθιστόρημα, 1985, ελλην.μετάφρ.Τάκης Μπαρλάς, εκδ. "Π.Δημητράκου" χχ)
 Anthony Burgess : The Kingdom of the Wicked (Το βασίλειο του Κακού, μυθιστόρημα, 1985) 
 Jesse Browner : The Uncertain Hour (Η αβέβαιη ώρα, μυθιστόρημα)
 Mika Waltari : Ihmiskunnan viholliset (αγγλ.τίτλος The Roman, μυθιστόρημα, 1964)

Παραπομπές 

 

Ρωμαίοι συγγραφείς
Της γερακίνας γιος

Της γερακίνας γιος είναι τραγούδι της ελληνικής μουσικής σε στίχους Κώστα Βίρβου και μουσική  Βασίλη Τσιτσάνη. Ερμηνεύτηκε από τον Τσιτσάνη, την Χαρούλα Λαμπράκη, τον Στέλιο Καζαντζίδη και πολλούς άλλους. Αρχικά περιλήφθηκε το 1975, στον δίσκο του Βασίλη Τσιτσάνη "Σκοπευτήριο", όπου το τραγούδι ερμήνευσε  ο ίδιος με την Λιζέτα Νικολάου στα φωνητικά. Η Γλυκερία ερμήνευσε το τραγούδι, το 1985 στον δίσκο "Νύχτες Μαγικές Κι Ονειρεμένες", στον οποίο συμμετέχει ο Νίκος Παπάζογλου και κυκλοφόρησε από τη Lyra. Τέλος, ο Στέλιος Καζαντζίδης επανεκτέλεσε το τραγούδι, στον δίσκο "Αφιέρωμα" που κυκλοφόρησε το 1996 από την MBI.

Αφορμή για τη συγγραφή των στίχων του «περήφανου» τραγουδιού, σύμφωνα με την εξιστόρηση του Βίρβου, έδωσε «[έ]να σύνθημα που έγραψε στον τοίχο για την κυβέρνηση του βουνού» την περίοδο της Κατοχής. Έχοντας συλληφθεί ως μέλος της Εθνικής Αντίστασης και του ΕΑΜ, ο Βίρβος αποτύπωσε σε στίχους εμπειρίες και συναισθήματα από την απομόνωση που τον είχαν ρίξει και, ιδίως, από το σωματικό πόνο και τις τραχιές συνθήκες του ύπνου.

Παραπομπές

Τραγούδια του 1975
Τραγούδια του Βασίλη Τσιτσάνη
Σέρι Μάρτελ

Η Σέρι Σκρουλ (Sherri Schrull, πραγματικό όνομα: Sherri Russell, 8 Φεβρουαρίου 1958 – 15 Ιουνίου 2007) ήταν Αμερικανίδα παλαιστής και μάνατζερ άλλων παλαιστών, περισσότερο γνωστή με τα ψευδώνυμα που χρησιμοποιούσε στα ρινγκ, Σέρι Μάρτελ ή Σενσέισιοναλ Σέρι.

Καριέρα

Μάνατζερ
Η Σέρι ξεκίνησε την επαγγελματικής καριέρα στον χώρο του κατς, το 1980, ως μάνατζερ ανδρών παλαιστών, σε μικρότερες εταιρείες πάλης, στην ανεξάρτητη σκηνή. Παράλληλα, δεχόταν μαθήματα πάλης από την Φάμπιουλους Μούλαχ. Όταν ξεκίνησε να παλεύει κιόλας, μοίρασε διαστήματα της καριέρας της, στην προσωπική της καριέρα και στους παλαιστές που ήταν μάνατζερ.

Μερικοί από τους παλαιστές που κατεύθυνε
 Ράντυ Σάβατζ
 Ρικ Φλερ
 Σον Μάικλς
 Τεντ Ντιμπιάσι
 Τέρι Φανκ
 Τζέικ Ρόμπερτς
 Χόνκι Τονκ Μαν

Παλαιστής
Από τα μέσα της δεκαετίας του 1980, ξεκίνησε να παλεύει  AWA. Από το 1987 έως το 1993 αγωνίστηκε για το WWF, ενώ παράλληλα συνέχισε ως μάνατζερ. Πέρασε για λίγο και από τα Extreme Championship Wrestling και World Championship Wrestling.

Διακρίσεις
Το 1985 κατέκτησε το Πρωτάθλημα Γυναικών στην εταιρεία AWA. Στο WWF/E κατέκτησε το Αυθεντικό Πρωτάθλημα Γυναικών. Το 2006 εισήχθη στο WWE Hall of Fame προς τιμήν της συνεισφοράς της στον χώρο του κατς.

Πηγές
WWE Hall of Fame Προφίλ

Επαγγελματίες Παλαιστές
Γουίλιαμ Πέρι

Ο Γουίλιαμ Άντονι Πέρι (γεννημένος στις 16 Δεκεμβρίου, 1962) είναι ένας Αμερικανός, πρώην επαγγελματίας παίκτης ράγκμπι, που έχει συμμετοχές και στην επαγγελματική πάλη.

Καριέρα

Ράγκμπι
Ο Πέρι, έπαιζε ως αμυντικός ζώνης στο πρωτάθλημα ράγκμπι NFL στις Η.Π.Α., για δέκα σεζόν, στις δεκαετίες 1980 και 1990. Ξεκίνησε από το κολέγιο να ασχολείται με το άθλημα στο Πανεπιστήμιο του Κλέμσον. Επιλέχθηκε το 1985 για την πρώτη κατηγορία και έπαιξε για τις ομάδες του Σικάγο και της Φιλαδέλφεια. Λόγω της σωματικής του διάπλασης, τον αποκαλούσαν "Το ψυγείο".

Επαγγελματική πάλη
Ο Πέρι αγωνίστηκε στην 2η WrestleMania, σε έναν αγώνα πολλών ατόμων, παλαιστών και παικτών ράγκμπι. Αντίπαλοί του τότε, παλαιστές όπως ο Άιρον Σέικ, ο Μπρούνο Σαμαρτίνο και ο Μπρετ Χαρτ. Προς τιμήν αυτής του της εμφάνισης, εισήχθη το 2006, στο WWE Hall of Fame.

Πηγές
 Προφίλ στο WWE.com
 Επίσημη ιστοσελίδα

Αθλητές του ράγκμπι
Επαγγελματίες Παλαιστές
Γουέντι Ρίχτερ

Η Γουέντι Ρίχτερ (γεννημένη στις 6 Σεπτεμβρίου 1961) είναι μια Αμερικανίδα επαγγελματίας παλαιστής.

Καριέρα

Ξεκίνημα & NWA
Ξεκίνησε την επαγγελματική πάλη το 1979, σε εταιρείες όπως το National Wrestling Alliance, όπου συμμάχησε με την Τζόις Γκραμπλ, με την οποία κατέκτησαν τους Ομαδικούς τίτλος της εταιρείες, δύο φορές.

WWF
Στην δεκαετία του 1980, πήρε στην World Wrestling Federation (WWF). Κατέκτησε το Αυθεντικό Πρωτάθλημα Γυναικών δύο φορές και είχε μια μεγάλη κόντρα για τον τίτλο με την Φάμπιουλους Μούλαχ. Επίσης είχε μια κόντρα με την τραγουδίστρια Σίντι Λόουπερ που ονομάστηκε "Rock 'n' Wrestling Connection.". Η Ρίχτερ έφυγε από το WWF μετά την ήττα και την απώλεια του τίτλου με αμφιλεγόμενο τρόπο.

WWC & AWA
Αργότερα δούλεψε στα World Wrestling Council και American Wrestling Association, όπου και στις δύο εταιρείες, κατέκτησε τα γυναικεία πρωταθλήματα. Αποσύρθηκε από την ενεργό δράση το 2005. Το 2010, εισήχθη στο τιμητικό WWE Hall of Fame.

Πηγές
Προφίλ στο Online World of Wrestling
WWE Hall of Fame Προφίλ

Επαγγελματίες Παλαιστές
Τάμι Λιν Σιτς

Η Ταμάρα "Τάμι" Λιν Σιτς (Tamara "Tammy" Lynn Sytch, 7 Δεκεμβρίου 1972) είναι Αμερικανίδα παλαίστρια και μάνατζερ άλλων παλαιστών.

Καριέρα
Η Τάμι ξεκίνησε την καριέρα της, το 1993. Εμφανίστηκε στα ρινγκ με το όνομα Σάνι. Εργάστηκε για τις εταιρείες Smoky Mountain Wrestling, World Wrestling Federation, Extreme Championship Wrestling, World Championship Wrestling και αργότερα σε μικρότερες εταιρείες, όπως το Ring of Honor. Ήταν μια από τις πρώτες Divas, γυναίκες παλαιστές - μοντέλα. Έχει κατακτήσει μόλις έναν γυναικείο τίτλο. Το 2011 εισήχθη στο τιμητικό WWE Hall of Fame για την προσφορά της στον χώρο της επαγγελματικής πάλης.

Προσωπική ζωή
Η Λιν Σιτς είχε εννέα μήνες σχέση με τον παλαιστή Σον Μάικλς. Το 1997, χώρισαν επειδή ο Μάικλς την κατηγόρησε πως είχε σχέση με τον Μπρετ Χαρτ, κάτι που οδήγησε σε πραγματική διαμάχη των δύο αντρών. Ποτέ δεν αποδείχτηκε πως ήταν αλήθεια όσα ισχυρίστηκε ο Μάικλς, αφού η Σιτς ήταν φίλη του Χαρτ και απλά τον βοηθούσε με τα παιδιά του. Έχει φωτογραφηθεί γυμνή για ιστοσελίδα, κάτι που όπως έχει δηλώσει, έχει μετανιώσει.

Πηγές
 Επίσημη ιστοσελίδα
 Προφίλ στο OWoW.com
 Προφίλ στο WWE.com

Παραπομπές

Επαγγελματίες Παλαιστές
Αμερικανίδες ηθοποιοί πορνογραφικών ταινιών
Αμερικανοί μοντέλα
Γκόρντον Σόλι

Ο Γκόρντον Σόλι (γεννημένος ως Φρανσίς Τζονάρντ Λαμπιάκ, 26 Ιανουαρίου 1929 – 27 Ιουλίου 2000), ήταν ένας Αμερικανός σχολιαστής αγώνων επαγγελματικής πάλης.

Καριέρα

Χαρακτήρας
Ο Σόλι ήταν ένας ξεχωριστός σχολιαστής αγώνων που έγραψε την δική του ιστορία, για το διαφορετικό και μοναδικό του στυλ. Η φωνή του ήταν χαρακτηριστική και ο τόνος της ήταν πάντα ήπιος και χαλαρός. Χρησιμοποιούσε πανέξυπνες εκφράσεις και ήταν λιτός και απλός. Διέφερε σε σχέση με τους υπόλοιπους συναδέλφους του, αφού ήταν πιο λακωνικός στο σχολιασμό του.

Εταιρείες
Ξεκίνησε την καριέρα του, από την Φλόριντα και δούλεψε κυρίως για το World Championship Wrestling. Επίσης ήταν ο κύριος σχολιαστής στο Τζόρτζια Championship Wrestling, στο Championship Wrestling από την Φλόριντα και στο Continental Championship Wrestling και άλλα.

Αναγνώριση
Το 2008, το World Wrestling Entertainment τον τίμησε, εισάγοντας τον στο Hall of Fame.

Πηγές
 Προφίλ στο WWE.com

Επαγγελματίες Παλαιστές
Γκόρτζεους Τζορτζ

Ο Τζορτζ Ρέιμοντ Βάγκνερ (γέννηση 24 Μαρτίου 1915 – θάνατος 26 Δεκεμβρίου 1963) ήταν ένας Αμερικανός επαγγελματίας παλαιστής, γνωστός με το ψευδώνυμο Γκόρτζεους Τζορτζ.

Καριέρα

Περίοδοι της ζωής του
Ο Τζορτζ ξεκίνησε την ενασχόλησή του με την επαγγελματική πάλη το 1932 και μεσουράνησε στην "Πρώτη Χρυσή Εποχή της Επαγγελματικής Πάλης", που χαρακτηρίστηκαν οι δεκαετίες 1940 και 1950. Αποσύρθηκε από την ενεργό δράση το 1962, όταν και διαγνώστηκε πως πάσχει από μια σοβαρή ασθένεια στο ήπαρ. Τον επόμενο χρόνο, έφυγε από την ζωή, από ανακοπή καρδιάς.

Στυλ & χαρακτήρας
Στις Ηνωμένες Πολιτείες ήταν πολύ διάσημος και απέκτησε φανατικούς οπαδούς και όπως είναι λογικό, αυτά τον έκαναν έναν από τους μεγαλύτερους αστέρες της περιόδου που αγωνίστηκε. Τράβηξε τα βλέμματα των δημοσιογράφων με τον διαφορετικό χαρακτήρα του, που χαρακτηρίστηκε επιδεικτικός και χαρισματικός.

Διακρίσεις & Υστεροφημία
Ο Τζορτζ στην καριέρα του, που διήρκεσε 30 έτη, κατέκτησε μόλις έξι τίτλους, αλλά αυτό δεν δείχνει την αξία του. Έγινε πρότυπο για χιλιάδες μεταγενέστερους παλαιστές και ήταν ένα από τα πρώτα είδωλα του χώρου, αλλά και άλλων πολεμικών τεχνών. Το 2010, εισήχθη στο τιμητικό WWE Hall of Fame.

Πηγές
 Προφίλ στο WWE.com

Επαγγελματίες Παλαιστές
Συμεών ο Θαυμαστορείτης

Ο Συμεών ο Θαυμαστορείτης (521-596) ήταν χριστιανός ασκητής του Βυζαντίου που έζησε τον 6ο αιώνα μ.Χ. Είναι άγιος της Εκκλησίας.

Βιογραφικά στοιχεία 
Γεννήθηκε στην Αντιόχεια από γονείς Εδεσσινούς το 521. Η μητέρα του Μάρθα ήταν υμνωδός. Από πολύ νεαρή ηλικία, στράφηκε στον ασκητισμό επιλέγοντας ως μορφή άσκησης τον στυλιτισμό, εξ ου και η ονομασία του ως Νεός Στυλίτης. Αποσύρθηκε σε περιοχή έξω από την Αντιόχεια. Τα θαύματα που του αποδόθηκαν τον έκαναν να ονομαστεί ο τόπος άσκησής του, ως Θαυμαστό Όρος. Σύντομα γύρω του, συγκεντρώθηκαν αρκετοί νέοι ασκητές ως μαθητές του, ενώ προσείλκυσε και πολλούς προσκυνητές. Ενώ αρχικά διέμεναν σε καλύβες, οι μαθητές του σύντομα κατασκεύασαν λίθινο οίκημα με ναό για την κάλυψη και των λατρευτικών αναγκών τους. Τον βίο του συνέταξε ο μαθητής του και κατοπινός επίσκοπος Κύπρου Αρκάδιος και ο Νικηφόρος Ουρανός. Πέθανε σε ηλικία εβδομήντα πέντε ετών το 596. Η Εκκλησία τιμά την μνήμη του στις 24 Μαΐου.

Συγγραφικό έργο 
Προϊόν της ομιλητικής-παραινετικής του δράσης προς τους προσερχόμενους θαυμαστές του, είναι οι "Τριάκοντα Ομιλίαι" του. Το περιεχόμενό τους είναι ασκητικό και ηθικό, με παραλήπτες τους ασκητές. Επικεντρώνεται στην προβολή της εγκράτειας, της καταδίκης των παθών και άλλων. Όλες ή οι περισσότερες, προέρχονται από την περίοδο που ήταν νέος, από την ηλικία των έντεκα ετών έως τα είκοσι τέσσερά του χρόνια. Επιστολές πρέπει να αντάλλασσε και με σημαίνοντα πρόσωπα. Διασώζεται μία προς τον αυτοκράτορα Ιουστίνο Β, όπου του αναφέρεται στην ανάγκη τιμωρίας των Σαμαρειτών που είχαν εξεγερθεί την περίοδο εκείνη, προκαλώντας σφαγές χριστιανών και καταστροφές των ναών τους. Η επιστολή αυτή αναγράφεται στα πρακτικά της Ζ΄ Οικουμενικής Συνόδου. Επίσης μας έχουν διασωθεί τρία τροπάρια για τον σεισμό και άλλα στα Μηναία.

Πηγές 
 Παναγιώτης Χρήστου, Ελληνική Πατρολογία, τομ. Ε, εκδ. Κυρομάνος, Θεσσαλονίκη, 2006, σελ. 402-403

Στυλίτες
Άγιοι της Ορθόδοξης και της Ρωμαιοκαθολικής Εκκλησίας
Σύροι μοναχοί
Λου Θεζ

Ο Αλοίσιους Μάρτιν "Λου" Θεζ (Aloysius Martin "Lou" Thesz, γεννήθηκε ως Λάτζος Τίζα, 24 Απριλίου 1916 - 28 Απριλίου 2002) ήταν Αμερικανός παλαιστής.

Καριέρα

Διάρκεια
Ο Λου Θεζ ξεκίνησε την καριέρα του σε ηλικία 16 ετών, το 1932 και μέχρι το 1990 ακόμα έδινε σποραδικά αγώνες, σε ηλικία πάνω από 70 έτη. Θεωρείται γενικά, πως ήταν ένας από τους κορυφαίους επαγγελματίες παλαιστές του 20ου αιώνα και όλων των εποχών. Ακόμα και μετά το τέλος της καριέρας του, συνέχισε σε άλλα πόστα, όπως μάνατζερ άλλων παλαιστών, εκπαιδευτής και παραγωγός αγώνων πάλης.

Διακρίσεις
Στην τεράστια καριέρα του, κατέκτησε πολλούς τίτλους. Έγινε έξι φορές Παγκόσμιος Πρωταθλητής, κατακτώντας τον σημαντικότερο τίτλο της εποχής του το Παγκόσμιο Πρωτάθλημα Βαρέων Βαρών της εταιρείας NWA, τρεις φορές. Το συγκεκριμένο πρωτάθλημα, σε άθροισμα και των τριών θητειών του, το κράτησε για 10 χρόνια, τρεις μήνες και εννέα ημέρες (3,749 ημέρες σύνολο), πιο πολύ από κάθε άλλον παλαιστή όλων των εποχών.

Τεχνική
Εκτός από όλα τα άλλα κατορθώματά του, ο Λου Θεζ, θεωρείται πρωτοπόρος και μέσα στο ρινγκ, καθώς του χρεώνονται ως δικές του, πολλές σύγχρονες κινήσεις επαγγελματικής πάλης, ειδικότερα λαβές υποταγής, που χρησιμοποιούν παλαιστές όπως ο Σι Εμ Πανκ και ο Τζον Σίνα την σημερινή εποχή, αλλά και το powerbomb, που χρησιμοποίησαν πολλοί θηριώδεις παλαιστές.

Πηγές
Φόρουμ του Λου Θεζ
Προφίλ του Λου Θεζ στο Online World of Wrestling
Προφίλ του Λου Θεζ στο IMDB.com
Προφίλ του στο puroresu.com

Επαγγελματίες Παλαιστές
Λάκης ο γλυκούλης

Ο Λάκης ο γλυκούλης είναι μια κωμική τηλεοπτική σειρά ελληνικής παραγωγής 2008-2010, βασισμένη στην Κολομβιανή σειρά Pocholo, που προβλήθηκε από τον τηλεοπτικό σταθμό Mega Channel. Συνολικά, προβλήθηκαν 68 επεισόδια (30 ο Α' και 38 ο Β' κύκλος). Θεωρείται σειρά - φαινόμενο, καθώς ήταν τότε η υψηλότερη σε τηλεθέαση ελληνική παραγωγή. Συγκεκριμένα, όταν προβλήθηκε για πρώτη φορά η σειρά, ξεπερνούσε ακόμα και τους 2.363.000 τηλεθεατές ανά επεισόδιο. Λόγω τις μεγάλης επιτυχίας της στην Ελλάδα και στην Κύπρο, την ζητούσαν και κανάλια γειτονικών χωρών. Για παράδειγμα, στη Βουλγαρία, προβλήθηκε από τον σταθμό BNT1 ως «Η οικογένεια του Λάκη».

Το σενάριο της σειράς, έγραψε ο Αποστόλης Τσαούσογλου, ενώ τη σκηνοθεσία ανέλαβε ο Νίκος Ζαπατίνας. Κύριος πρωταγωνιστής ήταν ο Πέτρος Φιλιππίδης.

Πλοκή 
Ο Λάκης Λαμπρόπουλος είναι ένας έντιμος, καλόκαρδος, αθώος και εργατικός άνθρωπος, ο οποίος παράτησε το σχολείο για να μεγαλώσει την οικογένειά του, ενώ η γυναίκα του, Βούλα, τον απατά με τον αδερφό του τον Νίκο. Ο πατέρας του, επιτυχημένος γιατρός, πεθαίνει και αφήνει πίσω μια διαθήκη, σύμφωνα με την οποία αν ο Λάκης τελειώσει το σχολείο, μπει στο πανεπιστήμιο και πάρει ένα οποιοδήποτε πτυχίο θα γίνει ιδιοκτήτης της μισής κλινικής του πατέρα του (ο άλλος συνιδιοκτήτης είναι ο Νίκος μέσω της γυναίκας του Ναταλίας στην οποία ανήκουν οι μετοχές της κλινικής). Ο Λάκης αποφασίζει να πάρει για πρώτη φορά, να πάρει τη ζωή στα χέρια του, αρχίζει ξανά το σχολείο, παρά τις μεγάλες δυσκολίες που συναντά εξαιτίας του Νίκου, και καταφέρνει να το τελειώσει, γράφοντας στις Πανελλήνιες οριακά για να περάσει στην Ιατρική για να κερδίσει το όποιο μερίδιο του αντιστοιχούσε σύμφωνα με τη διαθήκη. Επίσης, συναντιέται ξανά με τον παιδικό του έρωτα Μελίνα, η οποία έχει όμως καθηλωθεί σε αναπηρική καρέκλα. Παρά τις δυσκολίες, ο Λάκης μαθαίνει ότι η διαθήκη που είχε στα χέρια του είναι ψεύτικη και μαζί με τη δικηγόρο Φαίδρα βάζουν σκοπό να βρουν την αληθινή. Στο τέλος δικαιώνονται, καθώς βρίσκουν την αληθινή διαθήκη, σύμφωνα με την οποία, ο Λάκης κερδίζει όλη την κληρονομιά και παίρνει πίσω όλα όσα ο Νίκος είχε σφετεριστεί.

Επισκόπηση σειράς

Διανομή

Έκτακτες συμμετοχές 
 Γιώργος Κωνσταντίνου ως Ανδρέας Λαμπρόπουλος (επεισόδια 1,10)
 Στέλιος Καλαθάς ως (επεισόδιο 1)
 Γιάννης Σαρακατσάνης (επεισόδιο 3)
 Τόνυ Δημητρίου ως Θανάσης (επεισόδια 9-11)
 Γιώργος Χαλεπλής (επεισόδιο 9)
 Τρύφωνας Παπουτσής ως (επεισόδιο 12)
 Σπεράντζα Βρανά ως Σύλβια (επεισόδιο 13) 
 Λίλιαν Αρχοντή ως Πόπη
 Μέμος Μπεγνής ως Γιάννης (επεισόδια 17-20,23-26)
 Τάσος Κωστής ως Κυριάκος (επεισόδια 21,27,28,30,31)
 Βλαδίμηρος Κυριακίδης ως (επεισόδια 21,31)
 Θοδωρής Ρωμανίδης (επεισόδια 24-26,29,30)
 Μαρία Φιλίππου ως ηγούμενη (επεισόδια 33,34)
 Στέλλα Παπαδημητρίου (επεισόδια 35,36)
 Τέτη Σχοινάκη (επεισόδιο 38)
 Ντορέττα Παπαδημητρίου ως Φαίδρα (επεισόδια 61,65,67,68)
 Κωνσταντίνος Ησαίας ως Κλειδαράς

Παραπομπές

Εξωτερικοί σύνδεσμοι 

Τηλεοπτικές σειρές Mega
Ελληνικές κωμικές τηλεοπτικές σειρές
Υψηλά Άνδρου

Τα Υψηλά (ή Υψηλού) είναι ένα χωριό στην Άνδρο σε υψόμετρο 220 μ. και πληθυσμό 76 κατοίκων. Απέχει από τη Χώρα 5 χλμ. και από το Γαύριο περίπου 25 χλμ. Ανήκει στο δήμο Άνδρου. Είναι σε μία πλαγιά του όρους Πέταλο στη βουνοκορφή: Σταυρός.

Πηγές

Χάρτης: Orama αρ. 307 Άνδρος

Χωριά της Άνδρου
Τουρλίτης

Ο Τουρλίτης είναι γραφικός φάρος πάνω σε έναν μικρό βράχο, απέναντι από το ενετικό κάστρο στην άκρη της Χώρας της Άνδρου. Είναι σήμα κατατεθέν του νησιού. Η κατασκευή του ξεκίνησε το 1897 και τέθηκε σε λειτουργία γύρω στις αρχές του 20ού αιώνα.

Παραπομπές
Σίμος Β. Κεδίκογλου

Ο Σίμος (Συμεών) Κεδίκογλου (Αθήνα, 14 Νοεμβρίου 1963) είναι Έλληνας δημοσιογράφος και πολιτικός, υφυπουργός Αγροτικής Ανάπτυξης  και βουλευτής ΝΔ.

Βιογραφικά στοιχεία 
Γεννήθηκε στην Αθήνα και είναι γιος του Βασίλη Κεδίκογλου, πρώην βουλευτή και υπουργού του Πανελληνίου Σοσιαλιστικού Κινήματος (ΠΑΣΟΚ). Θείος του είναι ο Άγγελος Κεδίκογλου, απόστρατος αντιστράτηγος του Στρατού στα Τεθωρακισμένα. Πρώτος εξάδελφός του είναι ο πρώην βουλευτής Ευβοίας του ΠΑΣΟΚ, Σίμος Κεδίκογλου. Έχει αρθρογραφήσει ως πολιτικός συντάκτης και έχει κάνει εκπομπές με τοπικά θέματα. Ακόμα έχει παρουσιάσει τηλεοπτικές και ραδιοφωνικές εκπομπές σε ιδιωτικούς και δημόσιους σταθμούς, όπως επίσης δελτία ειδήσεων στην ΕΡΤ.

Από το 2004 εκλέγεται βουλευτής με τη Νέα Δημοκρατία στην εκλογική περιφέρεια Εύβοιας.

Έχει χρηματίσει το 2004, αναπληρωτής τομεάρχης Άμυνας της Νέας Δημοκρατίας, τομεάρχης Ανάπτυξης από το 2008 έως το 2009 και από το 2011 και υπεύθυνος τομέα Μέσων Μαζικής Ενημέρωσης. 

Από τις 5 Ιουλίου 2012 συμμετείχε στην κυβέρνηση του Αντώνη Σαμαρά, ως υφυπουργός στον Πρωθυπουργό με καθήκοντα του κυβερνητικού εκπροσώπου. Απομακρύνθηκε και από τις δύο αυτές θέσεις στον ανασχηματισμό της 10ης Ιουνίου 2014.

Τον Ιούνιο του 2013, μετά την ανακοίνωση για το ξαφνικό κλείσιμο της ΕΡΤ, η ΕΣΗΕΑ κάλεσε τον Κεδίκογλου να παραδώσει την δημοσιογραφική του ταυτότητα και να παραιτηθεί από μέλος της ΕΣΗΕΑ, άλλως το Δ.Σ. θα προχωρήσει στη διαδικασία διαγραφής του από το Σωματείο. Εκείνος αρνήθηκε και τελικά διαγράφηκε από το πειθαρχικό συμβούλιο της ΕΣΗΕΑ. Ασκησε έφεση και διαγράφηκε με απόφαση του δευτεροβάθμιου πειθαρχικού συμβουλίου που δημοσιεύτηκε στις 13 Μαΐου 2014. Λίγο αργότερα διαγράφηκε επίσης από τον ΕΔΟΕΑΠ. Ο υφυπουργός προσέφυγε στη Δικαιοσύνη, που έκρινε τη διαγραφή του από την ΕΣΗΕΑ και τον ΕΔΟΕΑΠ παράνομη.

Το 2019 ορίστηκε αντιπρόεδρος της Κοινοβουλευτικής Συνέλευσης του Οργανισμού Οικονομικής Συνεργασίας Εύξεινου Πόντου (PABSEC), επικεφαλής της Ελληνικής Αντιπροσωπείας και μέλος της Επιτροπής Νομικών και Πολιτικών Υποθέσεων.

Το 2021 ορίστηκε υφυπουργός Αγροτικής Ανάπτυξης Αρμόδιος για την αλιευτική πολιτική από τον πρωθυπουργό Κυριάκο Μητσοτάκη.

Προσωπική ζωή 
Ο Κεδίκογλου είχε ένα σύντομο γάμο το 1999 με την Τζίνα Αλιμόνου. Στις 28 Ιουνίου του 2018, νυμφεύθηκε την Ελισάβετ Κατσαμάκη, φωτογράφο και πρώην μοντέλο, και στις 12 Δεκεμβρίου του ίδιου χρόνου, απέκτησαν έναν γιο και μία κόρη.

Παραπομπές

Εξωτερικοί σύνδεσμοι
Προσωπική ιστοσελίδα Σίμου Β. Κεδίκογλου

Βουλευτές Ευβοίας
Βουλευτές εκλεγμένοι με τη Νέα Δημοκρατία
Έλληνες υφυπουργοί παρά τω Πρωθυπουργώ
Έλληνες δημοσιογράφοι
Φρανσουά ντε Λα Ροσφουκώ

Ο Φρανσουά ντε Λα Ροσφουκώ (François VI, duc de La Rochefoucauld, 15 Σεπτεμβρίου 1613 – 17 Μαρτίου 1680) ήταν Γάλλος συγγραφέας περίφημος για τα Αποφθέγματά του.

Βιογραφία
Πολέμησε στην Ιταλία και στην Φλάνδρα κατά των Ισπανών και συμμετείχε με πάθος στους πολιτικούς αγώνες της εποχής. Πλήρεις πάθους και σκανδάλων ήταν επίσης οι ερωτικές του περιπέτειες, μία εκ των οποίων, αυτή με την κυρία ντε Λονγκβίλ, αδελφή του Μεγάλου Κοντέ, οδήγησε στην συμμετοχή του στην εξέγερση της Σφενδόνης (Fronde).

Περί τα τέλη της δεκαετίας του 1650 αποσύρθηκε από τα κοινά και άρχισε να συχνάζει στα παρισινά σαλόνια, συνδεόμενος με ιδιαίτερη φιλία με τις κυρίες ντε Σαμπλέ, ντε Σεβινιέ και προ πάντων με την κυρία ντε Λαφαγέτ, που η ευγένεια του μυθιστορήματός της Πριγκίπισσα της Κλεβ απείχε τόσο πολύ από τον κυνισμό των Αποφθεγμάτων του.

Την περίοδο αυτή έγραψε τα Απομνημονεύματά του τα οποία κρίνονται ενδιαφέροντα μεν, αλλά όχι ιδιαίτερα αξιόπιστα.

Την μεγάλη του φήμη την οφείλει στα Αποφθέγματά του. Ο Λα Ροσφουκώ πιστεύει ότι το συμφέρον και η φιλαυτία είναι τα μόνα κίνητρα των ανθρωπίνων ενεργειών και ότι η αρετή κρύβει πάντοτε ταπεινά και εγωιστικά ελατήρια. 

Ο οξύς σαρκασμός του, το πνεύμα του, η λακωνικότητα και η δύναμη της έκφρασης σ’ αυτό το βιβλίο του, τον ανέδειξαν σε έξοχο λογοτέχνη και διανοητή, που επηρέασε μεταξύ άλλων τον Τσέστερφηλντ, τον Νίτσε, τον Τόμας Χάρντυ, τον Σαιντ-Μπεβ και τον Αντρέ Ζιντ.

Έργα

Μemoires (Απομνημονεύματα)
Επιστολές
Réflexions diverces (Σκέψεις διάφορες)
Réflexions ou Sentences et maximes morales (Σκέψεις ή Ηθικά γνωμικά και αποφθέγματα, 1664)

Τις Réflexions ou Sentences et maximes morales μετέφρασε στα Ελληνικά ως Αξιώματα ή Αφορισμοί και Αξιώματα Ηθικής ο Γιώργος-Ίκαρος Μπαμπασάκης ("Άρκτος" 1993)

Εξωτερικοί σύνδεσμοι 

Project Gutenberg — Κείμενα του Φρανσουά ντε Λα Ροσφουκώ στο Project Gutenberg
Αξιώματα του Φρανσουά ντε Λα Ροσφουκώ

Παραπομπές 

Γάλλοι συγγραφείς
Τσάβο Γκερέρο

Ο Σαλβαντόρ "Τσάβο" Γκερέρο IV (20 Οκτωβρίου 1970) γνωστός και ως Τσάβο Γκερέρο (Jr.), είναι ένας Αμερικανός επαγγελματίας παλαιστής τρίτης γενιάς, μέλος της παλαιστικής οικογένειας των Γκερέρο.

Καριέρα

Εταιρείες
Ο Τσάβο Γκερέρο, έχει συνεργαστεί με αρκετές εταιρείες επαγγελματικής πάλης. Ξεκίνησε την καριέρα του, το 1994, στην πατρίδα του, το Μεξικό και συνέχισε στην Ιαπωνία. Το 1996 μεταγράφηκε στο World Championship Wrestling, το οποίο το 2001, εξαγοράστηκε από το World Wrestling Entertainment και συνέχισε εκεί έως και το 2011. Από τότε, αγωνίζεται σε ανεξάρτητες εταιρείες μικρότερης εμβέλειας. Από το 2012 μέχρι το 2013 βρέθηκε στο Total Nonstop Action Wrestling.

Διακρίσεις
Ο Τσάβο έχει γίνει Παγκόσμιος Πρωταθλητής μια φορά στην καριέρα του, κατακτώντας τον τίτλο του ECW το 2008. Έχει επίσης κατακτήσει το Πρωτάθλημα Ευκίνητων Παλαιστών έξι φορές, δύο φορές το Ομαδικό Πρωτάθλημα του WWE, μαζί με τον θείο του Έντι Γκερέρο και μια φορά το Ομαδικό Πρωτάθλημα του WCW μαζί με τον Κόρποραλ Κατζούν. Στο TNA Wrestling, κατέκτησε δύο φορές το Ομαδικό Πρωτάθλημα TNA με τον Χερνάντεζ.

Οικογένεια
Στην οικογένεια των Γκερέρο, ο Τσάβο είναι εγγονός του Γκόρι Γκερέρο, γιος του Τσάβο Γκερέρο Sr., ανιψιός των Έντι Γκερέρο, Χέκτορ Γκερέρο, Μάντο Γκερέρο και Ενρίκε Λανές. Είναι ξάδερφος του Χαβιέρ Λανές και του Χέκτορ Μεχία. Ο παππούς του, Γκόρι, είναι ένας από τους γνωστότερους παλαιστές στην ιστορία του Μεξικού. Ο πατέρας του, Τσάβο, γνωστός και ως Τσάβο Κλάσικ, είναι επίσης θρύλος της πάλης του Μεξικού και έχει δουλέψει για το WWE σε ρόλους παλαιστή και μάνατζερ. Ο Έντι Γκερέρο, είναι θείος του και ένας από τους μεγαλύτερους αστέρες που πέρασαν από το WWE, που μαζί είχαν μια ιστορική ομάδα.

Πηγές
 Προφίλ του Τσάβο Γκερέρο
 Προφίλ του Τσάβο Γκερέρο

Επαγγελματίες Παλαιστές
Πέτρος Ανταμιάν

Ο Πέτρος Χερονιμόζι Ανταμιάν (αρμενικά Պետրոս Ադամեան, 21 Δεκεμβρίου 1849 - 3 Ιουνίου 1891) ήταν ένας διάσημος Αρμένιος ηθοποιός, ποιητής, και συγγραφέας. Σύμφωνα με τους Ρώσους θεατρικούς κριτικούς, οι ερμηνείες του στους ρόλους του Άμλετ και του Οθέλλου τον καθιέρωσαν ανάμεσα στους καλύτερους ηθοποιούς τραγωδίας στον κόσμο τον 19ο αιώνα.

Βιογραφία
Ο Πέτρος Ανταμιάν γεννήθηκε στην Κωνσταντινούπολη. Η μητέρα του πέθανε όταν ο Πέτρος ήταν βρέφος 18 μηνών.

Η καλλιτεχνική του σταδιοδρομία άρχισε το 1866 στο Αρμενικό Θέατρο της γενέτειράς του. Μετά το 1878 έπαιξε στο Μπακού, στα Σούσα, στην Αλεξαντραπόλ και στην Τιφλίδα. Κατά τη δεκαετία του 1880, όταν η οθωμανική αντίδραση «περιφρονούσε τις εθνικές μειονότητες» της Αυτοκρατορίας, ο Ανταμιάν πραγματοποίησε μια καλλιτεχνική περιοδεία σε πόλεις του εξωτερικού (στη Ρωσία και την Ουκρανία), ερμηνεύοντας τόσο στην αρμενική όσο και στη γαλλική γλώσσα. Το 1888 ένας Ρώσος θεατρικός κριτικός έγραψε για τον Πέτρο Ανταμιάν στην Odessky Vestnik: «Ούτε ο Ποσάρ, ούτε ο Ρόσσι, ούτε ο Μπαρνέ, ούτε άλλος από τους Ευρωπαίους ηθοποιούς που επισκέφθηκαν τη Ρωσία μάς έδωσε έναν τόσο απόλυτο, καλλιτεχνικά πλήρη `Αμλετ, όσο ο κ. Ανταμιάν». Τον ίδιο χρόνο ο Ανταμιάν επέστρεψε στην Κωνσταντινούπολη. Ανάμεσα στους καλύτερους ρόλους του αυτής της περιόδου συγκαταλέγονται οι: Βασιλιάς Ληρ, Χλεστάκοφ (από τον Επιθεωρητή του Γκόγκολ), Μικαέλ (από το Ακόμα ένα θύμα του Σουντουκιάν), κ.ά.. Το 1887 έγραψε, καθιστάμενος εκτός από «μεγάλος σαιξπηρικός ηθοποιός» και ο πρώτος Αρμένιος ερευνητής των έργων του Ουίλιαμ Σαίξπηρ, την έρευνα Ο Σαίξπηρ και η κριτική τραγωδίας για τον Hamlet. Επίσης μετέφρασε έργα των Σαίξπηρ, Ουγκώ, Σεμέν Ναντσόν και Νικολάι Νεκράσοφ.

Ο Πέτρος Ανταμιάν πέθανε από καρκίνο του λάρυγγα σε ηλικία 42 ετών στο ρωσικό νοσοκομείο της Κωνσταντινουπόλεως. Η παράδοση που άφησε πίσω του αναπτύχθηκε από τους Αρμένιους ηθοποιούς Σιρανύς, Ιωάννη Αμπελιάν και άλλους.

Το Αρμενικό Δραματικό Θέατρο της Τιφλίδας φέρει το όνομά του.

Βιβλία
 G. Stepanian: Petros Adamian, Yerevan 1956

Σημειώσεις

Εξωτερικοί σύνδεσμοι 
Ο Σαίξπηρ στην αρμενική, της Ζόνα Σεφεριάν
Ο Σαίξπηρ στο αρμενικό θέατρο, του Νισάν Παρλακιάν, Armenian Dramatic Arts Alliance, 2008 
Διάσημοι Αρμένιοι: Πέτρος Ανταμιάν
 — Mary Cholakian, «Ο Καλλιτέχνης» // Περιοδικό "Planeta Diaspor", 21/02/2000 (στη ρωσική)

Αρμένιοι ηθοποιοί
Αρμένιοι συγγραφείς
Αρμένιοι ποιητές
Νιζαμί

Ο Νιζαμί (Νιζάμ-Ουντίν Αμπού Μωχάμετ Ιλυάς μπεν Γιουσούφ, 1141-1209) ήταν Πέρσης ποιητής, ο σημαντικότερος από τους επικούς ποιητές της εποχής του.
Πρώτο του έργο ήταν το Μαχζανούλ Αζράρ (Αποθήκη Μυστηρίων), όπου επενδύει φιλοσοφικές σκέψεις με ποιητική φόρμα. Ακολούθησε το ερωτικό έπος Χοσρόης  και Σιρίν, μία ποιητική συλλογή (Ντιβάν) και το επίσης ερωτικό έπος Λεϊλά και Μετζούν, η δημοφιλέστερη ερωτική ιστορία της περσικής ποίησης. Τελευταία του έργα ήταν το Χαφτ Παϋκάρ (Οι Επτά Καλλονές) και το Ισκεντερνάμε (Το Βιβλίο του Μεγάλου Αλεξάνδρου), που αναφέρεται στους μύθους για τον Αλέξανδρο, βασισμένο κυρίως στον Ψευδο-Καλλισθένη.
Τεράστια ήταν η απήχηση και επίδραση του Νιζαμί στην Περσική και στις άλλες ισλαμικές φιλολογίες.

Παραπομπές

Εξωτερικοί σύνδεσμοι
 

Πέρσες ποιητές
Μαργαρίτα της Ναβάρρας

Η Μαργαρίτα (Marguerite de Navarre, 11 Απριλίου 1492 - 21 Δεκεμβρίου 1549) από τον Οίκο των Βαλουά-Ανγκουλέμ γεννήθηκε ως κόρη του κόμη του Ανγκουλέμ και με τους γάμους της έγινε πρώτα δούκισσα του Αλανσόν & του Μπερρύ και μετά βασίλισσα της Ναβάρρας.. Παντρεύτηκε τον Ερρίκο Β' της Ναβάρρας. Επιπλέον ήταν συγγραφέας.

Βιογραφία
Ήταν κόρη του Καρόλου κόμη του Ανγκουλέμ και της Λουίζας, κόρης του Φιλίππου Β΄ δούκα της Σαβοΐας. Η Μαργαρίτα ήταν η αγαπημένη αδελφή του μετέπειτα Φραγκίσκου Α΄ της Γαλλίας.

Έγινε προστάτιδα λογίων και ποιητών, πολλοί από τους οποίους της αφιέρωσαν έργα τους (Μπαντέλλο, Αρετίνο, Ραμπελαί)· υπήρξε και η ίδια ποιήτρια.
 
Σπουδαιότερα έργα της είναι:

Miroir de l'âme pécheresse (Καθρέπτης της αμαρτωλής ψυχής, 1531), έργο που αποδοκιμάστηκε από την Σορβόννη ως αιρετικό, δηλ. προτεσταντικό.

Les Marguerites de la Marguerite des princesses (Οι μαργαρίτες της Μαργαρίτας των πριγκιπισσών, 1531)

L’Heptaméron (Το Επταήμερο, 1558). Συλλογή 72 διηγημάτων, κατά το πρότυπο του Δεκαήμερου του Βοκκάκκιου. Η Μαργαρίτα επρόκειτο και αυτή να αφηγηθεί εκατό ιστορίες σε δέκα ημέρες, αλλά τη στιγμή του θανάτου της είχαν συμπληρωθεί οι επτά ημέρες και είχαν γραφεί μόνο δύο διηγήματα από την όγδοη. Το έργο αυτό θεωρείται πολύτιμο για την ιστορία του πολιτισμού της εποχής του.

Οικογένεια
Παντρεύτηκε το 1509 τον Κάρολο Δ΄ των Βαλουά δούκα του Αλανσόν· δεν απέκτησαν απογόνους.

Το 1525 απεβίωσε ο Κάρολος Δ΄ και η Μαργαρίτα έκανε το 1526 δεύτερο γάμο με τον Ερρίκο Β΄ των Αλμπρέ της Ναβάρρας και απέκτησαν τέκνο:
 Ιωάννα Γ΄ 1528-1572, βασίλισσα της Ναβάρρας, παντρεύτηκε πρώτα τον Γουλιέλμο των Λα Μαρκ δούκα των Γύλιχ-Κλέβης-Μπεργκ και μετά τον Αντώνιο των Βουρβόνων δούκα του Βαντόμ. Γιος τους ήταν ο:
 Ερρίκος Δ΄ 1553-1610, βασιλιάς της Γαλλίας & της Ναβάρρας.

Παραπομπές

Εξωτερικοί σύνδεσμοι 

Γάλλοι συγγραφείς
Γάλλοι θεατρικοί συγγραφείς
Βασίλισσες της Ναβάρρας
Δούκισσες του Αλανσόν
Δούκισσες του Μπερί
Γαλλίδες κόμισσες
Τόμας Μάλορυ

Ο Τόμας Μάλορυ (Sir Thomas Malory, ... - 14 Μαρτίου 1471) ήταν Άγγλος συγγραφέας.

Πολύ λίγα και αβέβαια είναι γνωστά για την ζωή του. Είναι δύσκολο να ταυτιστεί με κάποιον από τους Τόμας Μάλορυ της εποχής. Φαίνεται πάντως πως πολέμησε στην Γαλλία κατά τον Εκατονταετή Πόλεμο και συμμετείχε στις διαμάχες των Δύο Ρόδων.
Το έργο που τον έκανε ονομαστό ήταν Le Morte Darthur (Ο θάνατος του Αρθούρου, 1485), μια συγκέντρωση και απόδοση σε πεζό των γαλλικών και αγγλικών θρύλων για τον βασιλιά Αρθούρο και τους Ιππότες της Στρογγυλής Τραπέζης.
Το έργο είχε μεγάλη επίδραση στην μετέπειτα αγγλική ποίηση (στον Τέννυσον ειδικά) και θεωρείται μνημείο της αγγλικής γλώσσας. 

Τον Θάνατο του Αρθούρου μετέφρασε στα Ελληνικά ο Αλέξανδρος Κοσματόπουλος ("GUTENBERG" 1999)

Εξωτερικοί σύνδεσμοι 

Άγγλοι συγγραφείς
Άνταμ Κόουλ

Ο Όστιν Τζένκινς (γεννημένος στις 5 Ιουλίου, 1989) είναι ένας Αμερικανός επαγγελματίας παλαιστής, περισσότερο γνωστός με το ψευδώνυμο που χρησιμοποιεί στα ρινγκ, Άνταμ Κόουλ.

Καριέρα

Διάφορες Εταιρείες
Ξεκίνησε την καριέρα του στον χώρο της επαγγελματικής πάλης, τον Απρίλιο του 2008, στην εταιρεία Combat Zone Wrestling, αφού είχε ξεκινήσει από τον προηγούμενο χρόνο την εκπαίδευσή του, πάνω στο άθλημα. Από το 2009 ξεκίνησε να εμφανίζεται και σε άλλες μικρότερες εταιρείες αλλά και σε μια μεγαλύτερης εμβέλειας, το Ring of Honor. Από το 2011, δίνει αγώνες σποραδικά και για την εταιρεία Pro Wrestling Guerrilla.

Ring of Honor
Το μεγάλο άλμα στην καριέρα του, έγινε με την συνεργασία του, με το Ring of Honor, στο οποίο έκανε ντεμπούτο στα τέλη Φεβρουαρίου του 2009. Τριάμισι χρόνια αργότερα, τον Ιούνιο του 2012, κατέκτησε τον πρώτο του τίτλο για την εταιρεία, το Παγκόσμιο Τηλεοπτικό Πρωτάθλημα ROH.

Πηγές
 Επίσημη ιστοσελίδα
 Προφίλ στο ROH

Επαγγελματίες Παλαιστές